Diari Oficial de la Generalitat Valenciana


Sumari del DOGV 6236, del 30-03-2010 (2010/3495)

ACORD de 26 de març de 2010, del Consell, pel qual es mantenen en termes nominals, durant el període comprés entre l'1 d'abril de 2010 i el 31 de març de 2011, ambdós inclusivament, les tarifes vigents del servei públic d'Inspecció Tècnica de Vehicles de la Comunitat Valenciana, i també es deixa sense efecte la clàusula de revisió automàtica actualment vigent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2010/03/26/(1)/dof/vci/html**

### Dades del document

Número de DOGV
:   6236

Data del DOGV
:   30-03-2010

Secció del DOGV
:   I. DISPOSICIONS GENERALS

Número del document
:   2010/3495


Data del document
:   26-03-2010

Organisme emissor
:   Conselleria d'Indústria, Comerç i Innovació

Tipus de document
:   Acord

Anàlisi jurídica

 Descriptors 

:   * Inspecció Tècnica de Vehicles
    * preu autoritzat
    * legislació
    * inspecció tècnica
    * automòbil
    * llista de preus

ACORD de 26 de març de 2010, del Consell, pel qual es mantenen en termes nominals, durant el període comprés entre l'1 d'abril de 2010 i el 31 de març de 2011, ambdós inclusivament, les tarifes vigents del servei públic d'Inspecció Tècnica de Vehicles de la Comunitat Valenciana, i també es deixa sense efecte la clàusula de revisió automàtica actualment vigent. [2010/3495]  
El Consell, en la reunió del dia 26 de març de 2010, va adoptar l'acord següent:  
De conformitat amb el que s'ha disposat en la clàusula 23 del plec de clàusules administratives particulars que regix en el contracte d'explotació en règim de concessió administrativa del servei públic d'Inspecció Tècnica de Vehicles a la Comunitat Valenciana, "el concessionari tindrà dret a percebre dels usuaris del servei els imports que es fixen en les tarifes corresponents, i que inicialment seran les aprovades per mitjà d'Acord de 16 de maig de 1995, del Govern Valencià, publicades en el DOGV núm. 2516, de 26 de maig de 1995, així com en l'Acord d'1 d'abril de 1997, del Govern Valencià (publicat en el DOGV núm. 2970, de 14 d'abril de 1997), pel qual es modifiquen les tarifes de preus relatives a segones i successives inspeccions, derivades dels defectes que troben en la primera inspecció, pels serveis de la Inspecció Tècnica de Vehicles" [?] "Les esmentades tarifes estaran vigents mentre no siguen modificades o actualitzades pel Govern Valencià".  
Mitjançant l'Acord de 24 d'abril de 2001, del Govern Valencià, es modificaren les tarifes, aplicant la variació de l'Índex de Preus de Consum, establit en eixe moment en el 4% per l'Instituto Nacional de Estadística, i es va afegir, en l'apartat sis, que a partir de l'exercici 2002, anualment i amb efectes des de l'1 d'abril, els concessionaris del servei d'Inspecció Tècnica de Vehicles a la Comunitat Valenciana actualitzarien les tarifes vigents amb aplicació de la corresponent variació de l'Índex de Preus de Consum (IPC) de l'exercici anterior.   
Per mitjà d'Acord de 18 de juny de 2004, del Consell, es van aprovar les tarifes a aplicar a dos nous supòsits d'actuació: el control del nivell d'emissió sonora de tot tipus de vehicles i l'anotació en la targeta d'inspecció tècnica del muntatge de dispositius d'acoblament per a remolcs i semiremolcs, homologats per al vehicle en qüestió; i es va establir també en l'Acord l'actualització automàtica per l'aplicació de l'IPC amb efectes de l'1 d'abril de cada any.   
Estos nous serveis no previstos inicialment en el plec han ampliat quantitativament i qualitativament l'activitat dels concessionaris.  
Entre 2002 i 2009 s'ha produït un increment constant en el nombre de matriculacions de vehicles, i això ha comportat també un increment en el nombre d'inspeccions, que es preveu que continue durant tot el període concessional. Paral·lelament a això, en els dos últims anys, quan comença a manifestar-se la crisi econòmica actual, el parc existent ha anat envellint, cosa que també ha sigut un factor d'augment en el nombre d'inspeccions, atés que la regulació d'Inspecció Tècnica de Vehicles exigix una freqüència més gran en el control dels vehicles a mesura que són més antics.  
Així mateix, s'ha invertit la composició del parc, pel que fa al combustible utilitzat, i actualment és superior la autorització dièsel que la de gasolina, la qual cosa implica una amortització més ràpida per a les inversions destinades a la realització de la prova d'emissió de gasos de fuga en vehicles dièsel.  
D'altra banda, l'índex de referència per a l'actualització de les tarifes fins al moment, l'IPC, no garantix el manteniment de l'equilibri econòmic financer en no preveure el sistema altres indicadors del cost del servei d'inspecció.  
Amb la finalitat de facilitar al ciutadà l'accés a este servei públic en l'actual conjuntura econòmica i vistos els estudis i els informes tècnics respecte d'això, a proposta del conseller d'Indústria, Comerç i Innovació, el Consell  
ACORDA  
Primer  
Mantenir en termes nominals, durant el període comprés entre l'1 d'abril de 2010 i el 31 de març de 2011, ambdós inclusivament, les tarifes vigents del servei públic d'Inspecció Tècnica de Vehicles de la Comunitat Valenciana.  
Segon  
Deixar sense efecte el sistema de revisió automàtica de les tarifes vigent fins al moment.  
Tercer  
El present acord es publicarà en el Diari Oficial de la Comunitat Valenciana.  
València, 26 de març de 2010  
La consellera secretària del Consell, per substitució,  
PAULA SÁNCHEZ DE LEÓN GUARDIOLA


Còpia Permalink ELI